1. melléklet a 15/2019. (XI.29.)

önkormányzati rendelethez

**Tompa Város Önkormányzata Képviselő-testületének**

**a polgármesterre átruházott feladat-és hatáskörei**

**Pénzügyi feladatok:**

1. a számlavezető pénzintézetnél a fizetési számlához kapcsolódóan alszámlát, számlát nyithat,
2. dönt az átmenetileg szabad pénzeszközök tartós betétben történő elhelyezéséről, illetve magyar állampapír vásárlásáról,
3. dönt az államháztartási tv. 34.§-a alapján az önkormányzat költségvetési rendeletben meghatározott bevételek és kiadások módosításáról és a kiadási előirányzatok közötti átcsoportosításról,
4. dönt a kiemelt előirányzatokon belüli átcsoportosításról,

**Egyéb hatáskörök:**

1. dönt a lakások bérletéről és elidegenítéséről szóló önkormányzati rendeletben foglaltak szerint a lakásszerződés hosszabbításról, a rendkívüli élethelyzetbe került család átmeneti elhelyezéséről, az élettárs befogadásához nyújtandó hozzájárulásról, lakás piaci alapon történő bérbeadására irányuló pályázat kiírásáról, a nem lakáscélú helyiség egy éves vagy az egy évet meg nem haladó bérletéről, a nem lakás célú helyiség bérleti szerződésének meghosszabbításáról,
2. dönt a mezőgazdasági rendeltetésű földek bérbeadásáról,
3. dönt rendkívüli települési támogatásról,
4. dönt a köztemetésről,
5. dönt a szociális célú tűzifa támogatásról,
6. jogosult az önkormányzat vagyonbiztosítási, tűzvédelmi, munkavédelmi és biztonságtechnikai szerződések megkötésére,
7. az önkormányzat jogi képviseletének biztosításáról gondoskodik,
8. dönt a „Tiszta Udvar rendes ház” cím odaítéléséhez szükséges 5 tagú bizottság tagjairól,
9. dönt a Holnap Hídjai programról
10. dönt a Bursa Hungarica ösztöndíjra benyújtott pályázatokról,
11. az iskola és óvoda felvételi körzeteinek meghatározása,
12. kiírja a hátrányos és halmozottan hátrányos gyermekek támogatására a városi ösztöndíj pályázatot,
13. szociális étkezés iránti kérelmek elbírálása, megállapodás megkötése, megszüntetése,
14. közterület használati engedély kiadása,
15. a nyomvonal jellegű építmények elhelyezéséhez szükséges tulajdonosi hozzájárulás megadása,
16. a közúti közlekedésről szóló 1988. évi I. tv. 46.§ (1) a) bekezdésében meghatározott önkormányzati hatáskörbe tartozó közútkezelői feladatok, kivéve a forgalmi rend kialakítása és felülvizsgálata,
17. a kizárólagos önkormányzati tulajdonú gazdasági társaság ügyvezetői felett a bér, prémium meghatározása, munkaviszony létesítése, megszüntetése, valamint a fegyelmi és anyagi felelősség megállapítása kivételével minden más munkáltatói jogkört gyakorol,
18. megköti az egészségügyi alapellátásokról szóló 2015. évi CXXIII. törvény 5.§ (1) bekezdésének a hatálya alá tartozó egészségügyi szolgáltatókkal az alapellátás és ügyeleti ellátáshoz kapcsolódó szerződéseket.